**Szentendre Város Önkormányzat Képviselő-testületének**

**22/2018. (X.16.) önkormányzati rendelete**

**a város forgalmi és parkolási rendjéről és a parkolási díjakról, a védett és korlátozott övezetekbe történő behajtás rendjéről szóló 23/2007. (IV.13.) Önk. sz. rendeletének módosításáról**

Szentendre Város Önkormányzat Képviselő-testülete Magyarország Alaptörvényének 32. cikk (2) bekezdésében foglalt feladatkörében eljárva, a közúti közlekedésről szóló 1988. évi I. törvény, valamint a végrehajtásáról szóló 30/1988. (IV. 21.) MT rendelet, valamint az épített környezet alakításáról és védelméről szóló 1997. évi LXXVIII. törvény, valamint az országos településrendezési és építési követelményekről szóló 253/1997. (XII. 20.) Korm. rendelet alapján, a közúti közlekedésről szóló 1/1975. (II. 05.) KPM-BM együttes rendelet szabályainak betartásával, figyelembe véve Szentendre Város történelmi hagyományait, földrajzi adottságait, építészeti jellegzetességeit, a város forgalmi és parkolási rendjéről, valamint a parkolási díjakról, a védett és korlátozott övezetekbe történő behajtás rendjéről szóló 23/2007. (IV. 13.) Önk. rendeletét az alábbiak szerint módosítja:

1. **§** (1) A város forgalmi és parkolási rendjéről, valamint a parkolási díjakról, a védett és korlátozott övezetekbe történő behajtás rendjéről szóló 23/2007. (IV. 13.) Önk. rendelet (továbbiakban: R.) 7.§ (1a) bekezdés d) pontja helyébe a következő rendelkezés lép:

„7.§ (1a) d) Duna korzó **25.** szám mellett és mögött található parkolók.”

(2) A R. 7.§ -a az alábbi (8a) bekezdéssel egészül ki:

„7.§ (8a) Mentesül a díjfizetési kötelezettség alól az 1. sz. melléklet 2. pont q) pontjában szereplő fizető várakozó helyen a Szentendre Egészségügyi Intézményeivel munkavégzésre irányuló jogviszonyban álló személy.”

1. **§** A R.7/A. § (1) bekezdése és (6) bekezdés a) pontja az alábbiak szerint módosul:

„(1) A II. zónában díjmentes várakozásra jogosult az a szentendrei lakos, illetve szentendrei székhellyel, telephellyel rendelkező jogi személy, jogi személyiség nélküli szervezet,

a) aki személygépjárműve után az év első napjától a gépjárműadóról szóló 1991. évi LXXXII. törvény alapján gépjárműadó fizetésére köteles és a jogosultság megállapításakor az adóztatási feladatokat a szentendrei önkormányzati adóhatóság látja el, és a szentendrei önkormányzati adóhatóságnál nyilvántartott **1000 Ft-ot meghaladó** **köztartozása és lezárt adóév tekintetében** **1000 Ft-ot** **meghaladó** **késedelmi pótlék** tartozása nincs;

b) aki személygépjárműve után a gépjárműadóról szóló 1991. évi LXXXII. törvény alapján a jelen paragrafus (6) bekezdése szerinti matrica igénylését követő év első napjától Szentendrén gépjárműadó fizetésére köteles, és a szentendrei önkormányzati adóhatóságnál nyilvántartott **1000 Ft-ot meghaladó köztartozása és lezárt adóév tekintetében 1000 Ft-ot meghaladó késedelmi pótlék** tartozása nincs

c) akinek a gépjárműadóról szóló 1991. évi LXXXII. törvény alapjánszemélygépjárműve után év közben keletkezik Szentendrén gépjárműadó fizetési kötelezettsége, és a szentendrei önkormányzati adóhatóságnál nyilvántartott **1000 Ft-ot meghaladó köztartozása és lezárt adóév tekintetében 1000 Ft-ot meghaladó késedelmi pótlék** tartozása nincs”

„(6) Kizárólag díjmentes várakozásra jogosító matrica igénylése mellett szerez jogosultságot az,

1. akinek az egyenlege április 15-től október 14-ig tartó elszámolási időszak esetén március 10-én, október 15-től április 14-ig tartó elszámolási időszak esetén szeptember 10-én lejárt **1000 Ft-ot meghaladó köztartozást és/vagy lezárt adóév tekintetében 1000 Ft-ot meghaladó késedelmi pótlék** tartozást mutat, ezen tartozások kiegyenlítését követően;”
2. **§**  A R. 1.sz. mellékletének 2. pontja az alábbi q) ponttal egészül ki:

**„ 2. q) Szentendre Egészségügyi Intézményei épülete mögötti felszíni parkoló”**

1. **§** A R. 2.sz. mellékletének I. pontja helyébe a következő rendelkezés lép:

**„** I. A DÍJFIZETÉSI KÖTELEZETTSÉG IDŐTARTAMA

Március 15-től október 31-ig 9.00-től 20.00-ig

November 1-től március 14-ig 9.00-től 18.00-ig

**Az 1.sz. melléklet 2.pont q) pontjában meghatározott várakozó helyeken – tekintettel arra, hogy ott a várakozás csak a szabad és munkaszüneti napokon megengedett – a díjfizetési kötelezettség szabad és munkaszüneti napokon a fenti időpontokban áll fenn.”**

1. **§** (1)Jelen rendelet 2018. október 15-én lép hatályba, és az azt követő napon hatályát veszti.

(2) A rendelet kihirdetéséről a jegyző gondoskodik.

Szentendre, 2018. október 11.

**Verseghi-Nagy Miklós dr. Gerendás Gábor**

polgármester jegyző

**Záradék:**

A rendelet 2018. október 16-án került kihirdetésre.

**dr. Gerendás Gábor**

jegyző